CELEX: E2017J0002
Language: el
Date: 2017-11-14 00:00:00
Title: Απόφαση του Δικαστηρίου, της 14ης Νοεμβρίου 2017, στις συνεκδικασθείσες υποθέσεις E-2/17 και E-3/17, Εποπτεύουσα Αρχή της ΕΖΕΣ κατά Ισλανδίας (Οδηγία 89/662/ΕΟΚ — Κτηνιατρικοί έλεγχοι — Περιορισμοί στις εισαγωγές — Ωμό και μεταποιημένο κρέας, αυγά και γάλα)

15.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 97/9
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 14ης Νοεμβρίου 2017
   στις συνεκδικασθείσες υποθέσεις E-2/17 και E-3/17,
   Εποπτεύουσα Αρχή της ΕΖΕΣ κατά Ισλανδίας
   
      (Οδηγία 89/662/ΕΟΚ — Κτηνιατρικοί έλεγχοι — Περιορισμοί στις εισαγωγές — Ωμό και μεταποιημένο κρέας, αυγά και γάλα)
   
   (2018/C 97/05)
   Στις συνεκδικασθείσες υποθέσεις E-2/17 και E-3/17, Εποπτεύουσα Αρχή της ΕΖΕΣ κατά Ισλανδίας — ΠΡΟΣΦΥΓΕΣ με αίτημα να αναγνωριστεί ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στο σημείο 1 του μέρους 1.1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο (οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς), όπως τροποποιήθηκε και προσαρμόστηκε στη συμφωνία βάσει του πρωτοκόλλου 1 αυτής και με τις τομεακές προσαρμογές στο παράρτημα I, και ιδίως το άρθρο 5 της εν λόγω πράξης, διατηρώντας σε ισχύ:
   
               i)
            
            
               ένα σύστημα αδειών για την εισαγωγή νωπού κρέατος και προϊόντων με βάση το κρέας, όπως προβλέπεται στο άρθρο 10 του ισλανδικού νόμου αριθ. 25/1993 και στα άρθρα 3 έως 5 του ισλανδικού κανονισμού αριθ. 448/2012·
            
         
               ii)
            
            
               ένα σύστημα αδειών για την εισαγωγή ωμών αυγών και προϊόντων ωμών αυγών, όπως προβλέπεται στο άρθρο 10 του ισλανδικού νόμου αριθ. 25/1993 και στο άρθρο 3 στοιχείο ε) και στο άρθρο 4 του ισλανδικού κανονισμού αριθ. 448/2012·
            
         
               iii)
            
            
               ένα σύστημα αδειών για την εισαγωγή μη παστεριωμένου γάλακτος και γαλακτοκομικών προϊόντων που προέρχονται από τη μεταποίηση μη παστεριωμένου γάλακτος και πρόσθετες απαιτήσεις, όπως προβλέπεται στο άρθρο 10 του ισλανδικού νόμου αριθ. 25/1993 και στο άρθρο 3 στοιχείο στ), στο άρθρο 4 και στο άρθρο 5 του ισλανδικού κανονισμού αριθ. 448/2012, και απαγόρευση της εμπορίας εισαγόμενων γαλακτοκομικών προϊόντων που προέρχονται από τη μεταποίηση μη παστεριωμένου γάλακτος, όπως προβλέπεται στο άρθρο 7α του ισλανδικού κανονισμού αριθ. 104/2010· και
            
         
               iv)
            
            
               μια διοικητική πρακτική που απαιτεί από τους εισαγωγείς να υποβάλλουν δήλωση και να λαμβάνουν έγκριση για την εισαγωγή επεξεργασμένων προϊόντων αυγών και γαλακτοκομικών προϊόντων, όπως αυτή που θεσπίστηκε στο πλαίσιο της εφαρμογής του ισλανδικού κανονισμού αριθ. 448/2012,
            
         το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 14 Νοεμβρίου 2017, το διατακτικό της οποίας έχει ως εξής:
   
               1.
            
            
               Αναγνωρίζει ότι η Ισλανδία παρέβη τις υποχρεώσεις που υπέχει βάσει του άρθρου 5 της πράξης που αναφέρεται στο σημείο 1 του μέρους 1.1 του κεφαλαίου Ι του παραρτήματος Ι της συμφωνίας για τον Ευρωπαϊκό Οικονομικό Χώρο (οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς), όπως τροποποιήθηκε και προσαρμόστηκε στη συμφωνία βάσει του πρωτοκόλλου 1 αυτής και του παραρτήματος I, διατηρώντας σε ισχύ:
               
                           i)
                        
                        
                           το σύστημα αδειών για την εισαγωγή νωπού κρέατος και προϊόντων με βάση το κρέας, που προβλέπεται στο άρθρο 10 του ισλανδικού νόμου αριθ. 25/1993 και στο άρθρο 3 στοιχείο α), στο άρθρο 4 και στο άρθρο 5 του ισλανδικού κανονισμού αριθ. 448/2012·
                        
                     
                           ii)
                        
                        
                           το σύστημα αδειών για την εισαγωγή ωμών αυγών και προϊόντων αυγών, που προβλέπεται στο άρθρο 10 του ισλανδικού νόμου αριθ. 25/1993 και στο άρθρο 3 στοιχείο ε) και στο άρθρο 4 του ισλανδικού κανονισμού αριθ. 448/2012·
                        
                     
                           iii)
                        
                        
                           το σύστημα αδειών για την εισαγωγή μη παστεριωμένου γάλακτος και γαλακτοκομικών προϊόντων που προέρχονται από τη μεταποίηση μη παστεριωμένου γάλακτος, που προβλέπεται στο άρθρο 3 στοιχείο στ) και στο άρθρο 4 του ισλανδικού κανονισμού αριθ. 448/2012, και τις πρόσθετες απαιτήσεις για ορισμένα τυριά που προβλέπονται στο άρθρο 5 παράγραφος 3 του ισλανδικού κανονισμού αριθ. 448/2012· και
                        
                     
                           iv)
                        
                        
                           μια διοικητική πρακτική που απαιτεί από τους εισαγωγείς επεξεργασμένων προϊόντων αυγών και γαλακτοκομικών προϊόντων να υποβάλλουν στην αρμόδια εθνική αρχή στοιχεία που να αποδεικνύουν ότι τα προϊόντα έχουν υποβληθεί σε επεξεργασία σύμφωνα με την εθνική νομοθεσία.
                        
                     
         
               2.
            
            
               Απορρίπτει κατά τα λοιπά την προσφυγή.
            
         
               3.
            
            
               Διατάσσει την Ισλανδία να καταβάλει τα δικαστικά έξοδα.